**Pedagogická prax – projekt**

Inštruktážny materiál pre študentky a študentov 2. ročníka dennej formy štúdia

a 2./3. ročníka externej formy štúdia v magisterskom študijnom programe

***učiteľstvo pre primárne vzdelávanie***

akademický rok 2020/2021

**Pedagogická prax – projekt** je posledná prax v študentovom štúdiu. Prebieha počas 6 pracovných týždňov. Študent si na nej prvý krát vyskúša súvisle vyučovať z jedného dňa na druhý. V priebehu praxe by mal samostatne odučiť 50 hodín (platí pre dennú formu štúdia), resp. 25 hodín (platí pre externú formu štúdia).

Doporučená záťaž na študenta sú 2 vyučovacie hodiny denne. Ak cvičný učiteľ súhlasí, študent môže učiť aj viac ako 2 hodiny za deň.

Čo sa praxou sleduje?

Ciele praxe sú navrhnuté cez tri roviny.

A1. Rovina študenta

Prax je koncipovaná spôsobom, aby študenta pripravila na blížiaci sa moment jeho nástupu do zamestnania (na reálnu pracovnú záťaž pedagogického zamestnanca základnej školy). Je preto dôležité, aby si študent vyskúšal každodenné pripravovanie sa na výučbu, a tiež jej každodennú realizáciu. Koncepcia praxe je zostavená tak, že počíta s tým, že cviční učitelia zapoja študentov aj do iných ako výučbových činností. Máme na mysli rôzne administratívne a organizačné úkony, ktoré tvoria súčasť pracovného úväzku učiteľa primárneho stupňa.

A2. Rovina štúdia

Prax nesie označenie „projekt“. Študent má na praxi preukázať, že má v dostatočnej miere osvojené vedomosti, schopnosti, zručnosti, resp. postoje, ktoré má mať profesijne spôsobilý učiteľ primárneho stupňa. Popri tvorbe vyučovacích projektov a realizácii výučby má študent dokázať, že vie pracovať nielen s triedou, ale aj s konkrétnym žiakom. Prax vytvára priestor pre rozvoj, ale aj pre posúdenie didaktických, diagnostických a aj osobnostných kvalít študenta.

A3. Rovina praxe

Cieľom praxe je, aby študent počas praxe prezentoval vlastný pohľad na vyučovací proces. Študent je už v záverečnej etape štúdia. Mal by oplývať vlastným poňatím „kvality“ výučby. Preto od neho očakávane (vysoká škola ako vysielajúca organizácia), že dokáže vytvárať originálne učebné materiály a že ich dokáže efektívne používať vo svojej výučbe.

Študent je povinný prezentovať moderné pedagogické myšlienky. Má byť predstaviteľom inovačného trendu v didaktike. Očakáva sa, že deťom (ale aj cvičnému učiteľovi) dokáže ponúknuť nové učebné zážitky. Atribúty „novosť“ a „zážitok“ majú byť jasne čitateľné aj v materiáloch, ktoré študent odovzdá pre organizátora praxe.

1. Ako je prax realizovaná?

Prax je realizovaná **od 8. 2. 2021 do 23. 4. 2021**. Musí byť vykonávaná u jedného cvičného učiteľa.[[1]](#footnote-1) V priebehu praxe sa realizujú tri typy činností:

B.1 Náčuvy

Študent zrealizuje náčuvy na 10 vyučovacích hodinách vo svojej triede. (viď. **P\_1**) Náčuvy majú iba jeden význam. Študent si má (za pomoci cvičného učiteľa) utvoriť predstavu o triede (jej deťoch, sociálnych charakteristikách, zaužívaných vyučovacích praktikách a pod.). Takáto predstava o triede je nevyhnutným predpokladom k  samostatnej vyučovacej činnosti študenta.

B.2 Samostatné vyučovacie výstupy študenta

Po náčuvoch nasleduje študentova priama výučba. Celkovo študent odučí 50 vyučovacích hodín (pod vedením cvičného učiteľa) (viď. **P\_1**). Študentovo vyučovanie musí byť realizované podľa pevného rozvrhu praxe. Ten musí byť organizátorovi praxe doručený do konca 2. týždňa praxe.

B.3 Návody a rozbory (musia byť súčasťou každej náčuvovej a každej študentovej hodiny)

Majú povahu konzultácií cvičného učiteľa so študentom. Ich rozsah by mal byť min. 45 hod. za obdobie praxe (čo je toľko hodín, koľko bolo hodín náčuvov a študentových výstupov spolu). Návody sú na to, aby cvičný učiteľ pripravil študenta na výučbu. Rozbory slúžia na posúdenie kvality prebehnutej výučby.

1. Ako je prax hodnotená?

Pedagogická prax - projekt je hodnotená kreditmi (6 kreditov) a známkou (A až Fx). Kredity študent získa iba za prax ako celok. A to iba vtedy, ak boli splnené min. požiadavky z dvoch hodnotiacich súčastí:

* + C.1 Hodnotenie kvality študentovej výučby cvičným učiteľom.
	+ C.2 Hodnotenie kvality študentových materiálov z praxe organizátorom praxe.

Celkové hodnotenie študenta za predmet pedagogická prax – projekt je tvorené súčtom získaných bodov z častí C.1 a C.2. Váha vplyvu časti C.1 na celkové hodnotenie je 35 %. C.2 má váhu 65 %.

C.1 Hodnotenie kvality študentovej výučby cvičným učiteľom.

Cvičný učiteľ hodnotí kvalitu každého vyučovacieho výstupu študenta. Celkovo vypracuje 50, resp. 25 hodnotení. (viď. **P\_2**) V závere praxe vypracuje hodnotiacu správu. (viď. **P\_3**) V nej udelí študentovi záverečnú známku, ktorú patrične zdôvodní.

C.2. Hodnotenie kvality študentových materiálov z praxe organizátorom praxe.

Organizátor praxe hodnotí kvalitu materiálov z praxe, ktoré študent odovzdá po ukončení pedagogickej praxe na základnej škole. Hodnotenie materiálu sleduje posúdenie úrovne vybraných diagnostických a didaktických spôsobilostí študenta. (viď. **P\_4**) Je zamerané na aplikovateľnosť naučených vedomostí do praxe. Ide v podstate o to, do akej miery je študent spôsobilý pôsobiť v praxi ako odborník, ktorý:

* + má svoj odborný jazyk.
	+ vie spoznávať svojich žiakov, uvedomovať si dôležité momenty pre ich rast a realizovať opatrenia pre podporu takéhoto rastu.
	+ vie učiť podľa vlastných (inovujúcich a moderných) plánov, postupov a zámerov.
1. Povinnosti zúčastnených aktérov

Študent, cvičný učiteľ, ale aj organizátor praxe majú svoje práva aj povinnosti, ktoré z ich funkcie vyplývajú. Nenaplnenie práv, resp. nesplnenie povinností je vážnym porušením priebehu pedagogickej praxe. Vážnosť tohto momentu je o to silnejšia, že dôsledkom môže byť zlé zabezpečenie praxe ako takej, čo má priamy dopad na kvalitu vzdelávania detí.

D.1.A Práva študenta

* Študent má právo na opätovné (náhradné) splnenie si svojich povinností. Má právo prepracovať projekt výučby, ak mu cvičný učiteľ z dôvodu jeho nedostatočnej prípravy nedovolil učiť. Má tiež právo nahradiť si vyučovaciu hodinu, ktorú cvičný učiteľ neuznal z dôvodu nízkej pripravenosti, resp. nízkej kvality výučby. Za celé obdobie si tieto svoje práva môže uplatniť iba raz (čo je ekvivalent jedného opravného termínu pri hodnotení v kreditnej forme štúdia).
* Študent má právo nastúpiť počas praxe na chorobu. V tomto prípade mu cvičný učiteľ upraví rozvrh spôsobom, že mu navýši vyučovaciu zaťaženosť v zostávajúcich dňoch praxe. Cvičný učiteľ musí v upravenom rozvrhu akceptovať skutočnosť, že študent počas riadneho obdobia praxe musí odučiť všetkých 50 vyučovacích hodín.

D.1.B Práva cvičného učiteľa

* Cvičný učiteľ má právo nepustiť študenta učiť, ak má podozrenie, že študent nie je dostatočne pripravený na výučbu, alebo je inak nespôsobilý kvalitne učiť. V prípade opakovaného zákazu učiť sa prax pre študenta končí týmto momentom. Znamená to, že študent dostáva celkové hodnotenie z praxe Fx – nedostatočne.
* Cvičný učiteľ má právo pýtať sa študenta na znalosti, resp. inak si preverovať kvalitu študenta. Toto hodnotenie ale nemôže tvoriť jadro študentovho hodnotenia. Môže byť iba doplnkovým hodnotením, ktoré môže iba dotvárať obraz o celkovej kvalite študentovho výkonu na praxi.
* Cvičný učiteľ má právo pýtať sa na okolnosti študentovho štúdia, ktoré mu pomáhajú vo vedení študenta na praxi. Študent je povinný informovať cvičného učiteľa o predmetoch, ktoré počas štúdia na VŠ absolvoval a aj o ich obsahovom zameraní. Študentova schopnosť vysvetliť obsahy absolvovaných predmetov by mala byť tiež súčasťou hodnotenia praxe cvičným učiteľom.

D.2.A. Všeobecné povinnosti študenta (viazané na študentovo pôsobenie v triede)

* Študent je povinný dodržiavať poriadok školy a riadiť sa podľa pokynov cvičného učiteľa.
* Študent je povinný dodržiavať zákon o ochrane osobných údajov (týka sa predovšetkým prezentácie seba sociálnych sieťach, tzn. nezverejňovať produkty detí s ich menami, nezverejňovať fotky bez súhlasu príslušných osôb a i.).
* Študent je povinný dôsledne sa pripravovať na každý svoj vyučovací výstup. Študent by si mal uvedomiť, že pod jeho vedením dochádza k rastu, resp. k recesii dieťaťa.
* Študent je povinný citlivo a eticky komunikovať s deťmi. Slušne komunikovať s ostatnými aktérmi, ktorí pracujú v škole alebo sa inak zúčastňujú na vzdelávacom procese príslušnej školy.
* Študent je povinný zúčastňovať sa aktivít, ktoré vedenie školy, resp. cvičný učiteľ vyberie v rámci praxe pre študenta (myslia sa mimo vyučovacie činnosti).

D2. Špecifické povinnosti študenta (viazané na prax ako takú)

* Študent je povinný odučiť prax v plnom rozsahu hodín. Porušenie tejto podmienky je vážnym pochybením, ktoré môže mať za následok neuznanie praxe študenta organizátorom praxe.
* Študent je povinný doručiť organizátorovi praxe rozvrh praxe najneskôr do 2 týždňov od začiatku praxe.
* Študent je povinný včas informovať organizátora praxe o zmenách v rozvrhu praxe (z dôvodu kontroly praxe organizátorom praxe).
* Študent je povinný akceptovať predstavu cvičného učiteľa o podobe študentových písomných príprav na vyučovanie (tzn. projektov výučby).
* Študent je povinný aktívne spolupracovať s cvičným učiteľom pri plánovaní a aj pri rozboroch vlastných vyučovacích výstupov.
* Študent je povinný vyučovať moderne a inovatívne (myslí sa akceptujúc poňatie výučby, ktorému sa študent učil v priebehu vysokoškolského štúdia na didaktikách predmetov, ale aj na iných prednáškach a seminároch).
* Študent je povinný priebežne si vytvárať záverečný materiál z praxe.
* Študent je povinný informovať cvičného učiteľa o všetkých veciach, ktoré sú nevyhnutné k bezproblémovému priebehu praxe.
* Študent je povinný v prípade choroby alebo inej indispozície včas informovať cvičného učiteľa o tejto veci. Následne si dohodnúť náhradu výučby formou navýšenia dennej vyučovacej záťaže študenta (myslí sa pre ostatné zostávajúce dni praxe).
* Študent je povinný odovzdať materiály z prace organizátorovi praxe (k účelu hodnotenia) najneskôr do 7 dní od skončenia praxe.
* Študent je povinný nechať si potvrdiť doklad o absolvovaní praxe na príslušnej základnej škole. (viď **P\_5**) Doklad treba priložiť k materiálu z praxe, ktorý študent odovzdáva organizátorovi praxe.

D3. Povinnosti cvičného učiteľa

* Cvičný učiteľ je povinný naplniť kvótu 50, resp. 25 hodín konzultácií so študentom (za celé obdobie praxe). Konzultáciou sa myslí buď čas, ktorý učiteľ venoval návodom na vyučovacie výstupy študenta, alebo rozborom týchto výstupov.
* Cvičný učiteľ je povinný ohodnotiť a podpisom potvrdiť každý vyučovací výstup študenta. Podpísaním príslušného výstupu cvičný učiteľ potvrdzuje, že výstup naozaj prebehol, a tiež, že prebehol jeho rozbor.
* Cvičný učiteľ je povinný študentovi vysvetliť, aké sú požiadavky (od neho ako osoby cvičného učiteľa) na prípravu študenta na vlastnú výučbu. Je iba na cvičnom učiteľovi, ako má príprava študenta vyzerať a čo má mať študent (písomne alebo inak zaznamenané) pred tým, ako začne samotné vyučovanie.
* Cvičný učiteľ je povinný viesť študenta v procese výkonu praxe tak, aby nedochádzalo k problémom pri zabezpečovaní kvality vzdelávacieho procesu na škole. Je povinný informovať vedenie školy a aj organizátora praxe o všetkých problémoch, ktoré narúšajú priebeh praxe na škole (myslí sa tých, ktoré súvisia s praxou študenta).
* Cvičný učiteľ je povinný strážiť kvalitu výučby študenta. V prípade, že výučba nemá dostatočnú kvalitu, je jeho povinnosťou nedovoliť študentovi pokračovať vo výučbe a ukončiť študentovu prax (kľudne aj v jej priebehu).
* Cvičný učiteľ je povinný dôsledne vypísať hodnotiacu správu o kvalite výučby študenta na praxi a doručiť ju najneskôr do 7 dní od skončenia praxe na adresu organizátora praxe. Hodnotiaca správa má byť objektívna. Cvičný učiteľ si musí uvedomiť, že za vedenie študenta na praxi bol honorovaný, a teda sa musí správať ako profesionál, ktorý vie posúdiť kvalitu výučby študenta, a tiež vie tento verdikt preniesť do výslednej hodnotiacej správy.
* Cvičný učiteľ je povinný vypracovať definitívny rozvrh praxe najneskôr do 7 dní od začiatku praxe.

D4. Povinnosti organizátora praxe

* Organizátor praxe je povinný po koncepčnej stránke vypracovať model praxe (myslí sa pripraviť prax po stránke úloh a pripraviť systém hodnotenia praxe). Pripraviť prax po organizačnej stránke, tzn. vypracovať inštruktážny materiál k praxi a včas ho doručiť študentom aj cvičným učiteľom (myslí sa aj vedeniu školy).
* Organizátor praxe je povinný vypracovať uvítací list, ktorým sa študent predstaví vedeniu na príslušnej škole v prvý deň, tzn. pri nástupe na prax. List by mal vedeniu odpovedať na všetky podstatné otázky, ktoré súvisia s nástupom študenta na pedagogickú prax na konkrétnej základnej škole. (viď. **P\_6**)
* Organizátor praxe je povinný pripraviť manuály pre cvičných učiteľov a študentov, ktoré zabezpečia jednotný priebeh praxe na rôznych základných školách a aj jednotný prístup cvičných učiteľov k hodnoteniu kvality študentovej výučby.
* Organizátor praxe je povinný pripraviť súborný manuál, ktorý jasne vysvetlí, čo a v akej miere (myslí sa množstvo) má študent odovzdať po skončení praxe za účelom hodnotenia praxe.
* Organizátor praxe je povinný na webovej stránke Katedry elementárnej a predškolskej pedagogiky PF UMB najneskôr do začiatku praxe zverejniť všetky uvádzané materiály v danom dokumente a umožniť ich neobmedzené sťahovanie študentom aj cvičným učiteľom až do momentu ukončenia praxe.
* Organizátor praxe je povinný byť k dispozícii pre potreby študenta, cvičného učiteľa, ale aj vedenia v priebehu realizácie praxe. Myslí sa tým odpovedať na všetky podnety od uvedených aktérov (telefonické, mailové alebo iné)
* Organizátor praxe je povinný uzavrieť študentom hodnotenie z praxe do 14-tich kalendárnych dní od momentu doručenia materiálov z praxe od študenta.
* Organizátor praxe je povinný zorganizovať kolokvium k praxi, na ktorom bude hodnotenie presnejšie analyzované a širšie zovšeobecnené.

***Kontakty***

Pedagogická prax – projekt je realizovaná Katedrou elementárnej a predškolskej katedry PF UMB a je zabezpečovaná (myslí sa po stránke administratívnej) študijným oddelením Pedagogickej fakulty UMB v Banskej Bystrici. Kontakty preto členíme do dvoch skupín.

E1. Kontakty pre administráciu praxe. Otázky týkajúce sa:

* + návratiek a pracovných zmlúv pre cvičných učiteľov
	+ financovania výkonu cvičného učiteľa
	+ vypĺňania formulárov spojených s vyplatením financií cvičnému učiteľovi za výkon
	+ legislatívneho krytia študenta PF UMB a základnej školy v rámci ich spoločnej spolupráce

Kontaktná osoba:

Mgr. Nikoleta Švecová

Pedagogická fakulta UMB

Ružová 13

974 11  Banská Bystrica

Tel.: +421 48 446 4241

nikoleta.svecova@umb.sk

[www.pdf.umb.sk](http://www.pdf.umb.sk/)

E2. Kontakty pre zabezpečenie praxe po jej pedagogickej stránke. Otázky týkajúce sa:

* + Inštruovania študentov, cvičných učiteľov ale aj zamestnancov vedenia škôl o účele, obsahu a priebehu praxe
	+ hodnotenia študenta cvičným učiteľom, resp. spolupráce medzi cvičným učiteľom a študentom
	+ operatívneho koordinovania zmien, vyskytujúcich sa v priebehu praxe študenta.

Kontaktná osoba:

prof. PaedDr. Alena Doušková, PhD.

kancelária C228/1 (budova fakulty)

048/446 48 59

alena.douskova@umb.sk

**Prílohy:**

P\_1. Hodinová dotácia

P\_2. Potvrdenie cvičného učiteľa o študentovom odučení VH

P\_3. Záverečné hodnotenie študenta cvičným učiteľom

P\_4. Súhrnný materiál z praxe

P\_5. Doklad o absolvovaní praxe (musí byť vyplnený vedením základnej školy)

**P\_1. Hodinová dotácia**

Harmonogram pedagogickej praxe (projekt) – denná forma štúdia

|  |  |
| --- | --- |
| Náčuvy (1. týždeň) | Samostatné výstupy študenta (2. až 6. týždeň) |
| Pre všetky ročníky  | Pre 1. ročník | Pre 2. ročník | Pre 3. ročník | Pre 4. ročník |
| SJ – 3  | SJ – 13 | SJ – 12 | SJ – 12 | SJ – 10 |
| M – 3 | M – 13 | M – 12 | M – 12 | M – 10 |
| TV – 1 | TV – 6 | TV – 5 | TV – 5 | TV – 5 |
| VV – 1 | PRV – 6 | VV – 6 | VV – 6 | VV – 6 |
| HV – 1 | VV – 6 | HV – 5 | HV – 5 | HV – 5 |
| PRV, PRÍ alebo VLA – 1 | HV – 6 | PRÍ – 5 | PRÍ – 5 | PRÍ – 5 |
| - | - | VLA – 5 | VLA – 5 | VLA - 5 |
| - | - | - | - | PV – 4 |

Harmonogram pedagogickej praxe (projekt) – externá forma štúdia

|  |  |
| --- | --- |
| Náčuvy (1. týždeň) | Samostatné výstupy študenta (2. až 6. týždeň) |
| Pre všetky ročníky  | Pre 1. ročník | Pre 2. ročník | Pre 3. ročník | Pre 4. ročník |
| SJ – 1  | SJ – 7 | SJ – 6 | SJ – 6 | SJ – 6 |
| M – 1 | M – 7 | M – 6 | M – 6 | M – 5 |
| TV – 1 | TV – 3 | TV – 3 | TV – 3 | TV – 3 |
| HV – 1 | PRV – 3 | VV – 2 | VV – 2 | VV – 2 |
| PRV, PRÍ alebo VLA – 1 | VV – 2 | HV – 2 | HV – 2 | HV – 2 |
|  | HV – 3 | PRÍ – 3 | PRÍ – 3 | PRÍ – 3 |
| - | - | VLA – 3 | VLA – 3 | VLA – 3 |
| - | - | - | - | PV – 1 |

Poznámka 1: V prípade, že študent počas štúdia na VŠ absolvoval didaktiku anglického jazyka (didaktiku 1 aj 2) a v prípade, že na ZŠ, kde prax vykonáva, je v príslušnom ročníku angličtina vyučovaná, je povinnosťou študenta odučiť počas praxe práve 2 VH anglického jazyka. Dotácia hodín bude realizovaná odobratím po 1 VH z  dotácie SJ a dotácie M.

Poznámka 2: V prípade, že študent počas štúdia na VŠ absolvoval didaktiku etickej výchovy a v prípade, že na ZŠ je v príslušnom ročníku etická výchova vyučovaná, je povinnosťou študenta odučiť počas praxe práve 2 VH Ev. Dotácia hodín bude realizovaná odobratím po 1 VH z  dotácie SJ a dotácie M.

Poznámka 3: Predmet výtvarná výchova je v harmonograme rozpočítaný na 1VH, tzn., že 6 VH výtvarnej výchovy sú reálne 3 dvojhodinovky.

Poznámka 4: Ak cvičný učiteľ nevyučuje všetky predmety vo svojej triede, je v kompetencii riaditeľa základnej školy alebo jeho zástupcu organizačne zabezpečiť prax tak, aby prebehla v zmysle harmonogramu.

**P\_2. Potvrdenie cvičného učiteľa o študentovom odučení VH**

 Dátum: .........................................................................................

Čas: .........................................................................................

Vyučovaný predmet: .........................................................................................

Preberané učivo: .........................................................................................

Študent prišiel na výučbu riadne pripravený:

Áno - NIE

Podpis cvičného učiteľa ............................................................................................

Kvalita študentovej výučby:

Poznámky:

* Toto je posledná prax študenta. Študent má na tejto praxi preukázať, že je spôsobilý učiť na ZŠ (ako budúci absolvent vysokej školy). Prosíme preto, aby ste sa na kvalitu výučby študenta dívali cez optiku začínajúceho učiteľa.
* Toto hodnotenie nemá vplyv na celkové hodnotenie študenta na praxi. Jeho účelom je kritické posúdenie kvalitatívneho progresu študenta počas praxe. Tiež by malo byť podkladom pre rozbor študentom odučenej vyučovacej hodiny cvičným učiteľom.
* Hodnotenie je tiež dôkazom (potvrdením) toho, že VH bola študentom skutočne odučená, a to v min. takej kvalite, že nedošlo k závažnejšiemu narušeniu kvality vzdelávacieho procesu v triede.

Rečový prejav (študenta)

*nízka kvalita - - - - - - - - - - - - - - - - - - - - - - - - - • - - - - - - - - - - - - - - - - - - - - - - - - - vysoká kvalita*

Priblíženie sa dieťaťu (zohľadnenie vývinových ale aj iných potrieb detí)

*nízka kvalita - - - - - - - - - - - - - - - - - - - - - - - - - • - - - - - - - - - - - - - - - - - - - - - - - - - vysoká kvalita*

Znalosť preberaného učiva (študentom)

*nízka kvalita - - - - - - - - - - - - - - - - - - - - - - - - - • - - - - - - - - - - - - - - - - - - - - - - - - - vysoká kvalita*

Vhodnosť použitých metód a foriem (študentom)

*nízka kvalita - - - - - - - - - - - - - - - - - - - - - - - - - • - - - - - - - - - - - - - - - - - - - - - - - - - vysoká kvalita*

Správnosť zadaných úloh pre žiakov (študentom)

nízka kvalita - - - - - - - - - - - - - - - - - - - - - - - - - • - - - - - - - - - - - - - - - - - - - - - - - - - vysoká kvalita

Celkový dojem zo študentovho výstupu:

Kvalita projektu (Aká bola kvalita študentovej výučby, ak si odmyslíme chyby, ktoré vznikli až v momente realizácie):

1 – 2 – 3 – 4 – 5 – 6 – 7 – 8 – 9 – 10 (väčšie číslo = väčšia kvalita)

Kvalita výkonu (Aké bola kvalita študentovho realizovania svojich projektových zámerov v reálnej výučbe?)

1 – 2 – 3 – 4 – 5 – 6 – 7 – 8 – 9 – 10 (väčšie číslo = väčšia kvalita)

Podpis cvičného učiteľa .................................................................................................................................

**P\_3. Záverečné hodnotenie študenta cvičným učiteľom**

Hodnotenie má podobu HODNOTIACEJ SPRÁVY. Tá jednoduchým a zrozumiteľným jazykom popisuje najväčšie klady a zápory študenta a je ukončená ohodnotením kvality študenta počtom bodov (medzi 0 až 35). Pridelené body (ako celok) majú reflektovať:

* osobnostné predpoklady (študenta ako budúceho učiteľa),
* sociálne spôsobilosti (komunikácia s dieťaťom, rodičom, iným učiteľom a pod.),
* diagnostické spôsobilosti (poznávanie dieťaťa, resp. detí a orientovanie výučby smerom k ich potrebám),
* didaktické spôsobilosti (plánovanie, realizovanie a reflektovanie vlastných vyučovacích výstupov).

Dátum vyplnenia hodnotiacej správy: .........................................................................................

Meno a priezvisko študenta: .........................................................................................

Meno a priezvisko cvičného učiteľa: .........................................................................................

Počet bodov

|  |
| --- |
|  |

Podpis cvičného učiteľa ......................................................................

Časť 1. Osobnostné predpoklady študenta (ako budúceho učiteľa)

Podpis cvičného učiteľa ......................................................................

Časť 2. Sociálne spôsobilosti študenta (komunikácia s dieťaťom, rodičom, iným učiteľom a pod.)

Podpis cvičného učiteľa ......................................................................

Časť 3. Diagnostické spôsobilosti študenta (poznávanie dieťaťa, resp. detí a orientovanie výučby smerom k ich potrebám)

Podpis cvičného učiteľa ......................................................................

Časť 4. Didaktické spôsobilosti študenta (plánovanie, realizovanie a reflektovanie vlastných vyučovacích výstupov)

Podpis cvičného učiteľa ......................................................................

**P\_4. Súborný materiál z praxe** (Požiadavky na tvorbu materiálu z praxe určeného pre organizátora praxe)

Nemá presne definovanú formu. To, čo v ňom bude založené a ako bude vyzerať, je plne na študentovi. Má iba **zadané ciele**, ktoré má študent týmto materiálom splniť.

Cieľ 1. Študent má preukázať, že je spôsobilý diagnosticky sledovať jedno vybrané dieťa počas celého obdobia praxe a že je spôsobilý toto dieťa diagnostickým jazykom aj v závere čo najdôslednejšie popísať.

Cieľ 2. Študent má preukázať, že je spôsobilý zostaviť také učebné prostriedky, ktoré sú moderné a nie sú orientované na žiakovo pamäťové memorovanie bez uvedomovania si hlbších vzťahov a súvislostí.

Cieľ 3. Študent má preukázať, že je spôsobilý tvorby vlastných pracovných listov. Cez úlohy v pracovných listoch má preukázať, že vie myslieť variabilne a inovatívne.

Cieľ 4. Študent má preukázať, že je spôsobilý kvalitne plánovať proces výučby. Toto preukáže na jednom vzorovom projekte výučby (myslí sa jednom za každý odučený vyučovací predmet počas praxe).

Poznámka: *Presné určenie študentových úloh je uvedené v materiáli „Inštruktáž k praxi“.*

**P\_5. Doklad o absolvovaní praxe (musí byť vyplnený vedením základnej školy)**

Mal by byť vystavený riaditeľom základnej školy, resp. jeho zástupcom.

Podpisom a pečiatkou školy potvrdzujem, že študent ................................................................................. absolvoval v období od 8. 2. 2021 do 23. 4. 2021 pedagogickú prax na našej základnej škole.

Dátum: .............................................................

Podpis: .............................................................

Pečiatka školy:

1. Nie je možné vykonávať prax u viac ako jedného cvičného učiteľa. V prípade porušenia tejto podmienky nebude možné vyfinancovať ostatných učiteľov, ktorí sa do praxe zapojili, ale nemali s PF UMB uzavretú dohodu o vykonaní práce. [↑](#footnote-ref-1)